เทศบัญญัติเทศบาลตำบลกะรนเทศบัญญัติเทศบาลตำบลกะรนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลกะรนอำเภอเมืองภูเก็ต จังหวัดภูเก็ตพ.ศ. ๒๕๕๖ อาศัยอำนาจตามความในมาตรา๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๖๐(๒) แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลกะรนโดยความเห็นชอบของสภาเทศบาลตำบลกะรน ผู้ว่าราชการจังหวัดภูเก็ตคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกเทศบัญญัติไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลตำบลกะรนเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตเทศบาลตำบลกะรนอำเภอเมืองภูเก็ต จังหวัดภูเก็ต พ.ศ. ๒๕๕๖ข้อ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณที่วัดจากแนวชายฝั่งทะเลด้านตะวันตกของเกาะภูเก็ตลงไปในทะเลเป็นระยะหนึ่งร้อยเมตรและจากแนวชายฝั่งทะเลเข้าไปในแผ่นดินเป็นระยะห้าสิบเมตรเริ่มจากทิศเหนือตั้งแต่แนวเส้นตั้งฉากกับทางหลวงแผ่นดินหมายเลข ๔๒๓๓ที่จุดกิโลเมตรที่ ๑๔+๙๐๐ (หลักหมุดที่ ๑) ลงไปทางทิศใต้จดแนวเส้นตั้งฉากกับทางหลวงแผ่นดินหมายเลข ๔๒๓๓ ที่จุดกิโลเมตรที่ ๑๖+๔๐๐(หลักหมุดที่ ๒)บริเวณที่ ๒ หมายความว่าพื้นที่ในบริเวณที่วัดจากแนวเขตบริเวณที่ ๑ด้านที่อยู่บนแผ่นดินออกไปอีกเป็นระยะหนึ่งร้อยห้าสิบเมตร ตลอดแนวบริเวณที่ ๓ หมายความว่าพื้นที่ในบริเวณที่วัดจากแนวเขตบริเวณที่ ๒ ออกไปอีกเป็นระยะสามร้อยเมตร ตลอดแนวทั้งนี้ตามแผนที่ท้ายเทศบัญญัตินี้ข้อ๔ให้กำหนดพื้นที่บางส่วนในเขตเทศบาลตำบลกะรน อำเภอเมืองภูเก็ต จังหวัดภูเก็ตภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารทุกชนิดและทุกประเภทเว้นแต่อาคารตามที่กำหนดไว้ในข้อ ๒ (ก) (๑) (๒) และ (๓) ของกฎกระทรวง ฉบับที่ ๒๐(พ.ศ. ๒๕๓๒) ออกตามความในพระราชบัญญัติควบคุมอาคาร พ.ศ. ๒๕๒๒ และอาคารสำหรับสูบน้ำอุปกรณ์ ท่อสูบน้ำ หรือท่อน้ำทิ้งที่ฝังไว้ใต้ดิน สำหรับการผลิตน้ำประปาจากน้ำทะเลเพื่อจ่ายน้ำให้สำนักงานประปาภูเก็ตที่มีกระบวนการผลิตเป็นไปตามกฎหมายที่เกี่ยวข้อง(๒)ภายในบริเวณที่ ๒ และบริเวณที่ ๓ ห้ามบุคคลใดก่อสร้างอาคารตามที่กำหนดไว้ในข้อ ๒(ข) และ (ค) ของกฎกระทรวง ฉบับที่ ๒๐ (พ.ศ. ๒๕๓๒)ออกตามความในพระราชบัญญัติควบคุมอาคาร พ.ศ. ๒๕๒๒ ตามแต่กรณี เว้นแต่อาคาร โรงงานอุปกรณ์ ท่อสูบน้ำ หรือท่อน้ำทิ้ง สำหรับการผลิตน้ำประปาจากน้ำทะเลเพื่อจ่ายน้ำให้สำนักงานประปาภูเก็ตที่มีกระบวนการผลิตเป็นไปตามกฎหมายที่เกี่ยวข้องข้อ๕ ภายในพื้นที่ที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖อาคารที่มีอยู่แล้วภายในบริเวณพื้นที่ที่กำหนดตามข้อ ๔ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๗ให้นายกเทศมนตรีตำบลกะรนเป็นผู้รักษาการตามเทศบัญญัตินี้ประกาศ ณ วันที่ ๑๗มิถุนายน พ.ศ. ๒๕๕๖ทวี ทองแช่มนายกเทศมนตรีตำบลกะรน[เอกสารแนบท้าย]๑.แผนที่ท้ายเทศบัญญัติเทศบาลตำบลกะรน เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตเทศบาลตำบลกะรนอำเภอเมืองภูเก็ต จังหวัดภูเก็ต พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๗ สิงหาคม ๒๕๕๖โชติกานต์/ผู้ตรวจ๒๙ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๔ ง/หน้า ๔๖/๒๒ สิงหาคม ๒๕๕๖